പേര് മാത്രമെ മുസ്ലീമിന്റേതുള്ളു, അല്ലേ കള്ള കാഫിറേ വിനായക ചതുര്ത്ഥി ആഘോഷിച്ച സൈഫ് അലിഖാനെതിരെ അധിക്ഷേപം വിനായക ചതുര്ത്ഥി ദിന ആശംസകള് നേര്ന്നുകൊണ്ടുള്ള ് ചിത്രങ്ങള് കരീന കപൂര് പങ്കുവച്ചതിന് പിന്നാലെ സൈബര് ആക്രമണം. തന്റെ ഇന്സ്റ്റഗ്രാം പേജില് കരീന കപൂറും ഭര്ത്താവ് സൈഫ് അലിഖാനും മകന് തൈമൂറും ചേര്ന്ന് പ്രാര്ത്ഥിക്കുന്ന ചിത്രമാണ് താരം ഷെയര് ചെയ്തിരുന്നത്. ഇതിന് പിന്നാലെയാണ് കമന്റുകള്. ടിം ടിമ്മിന്റെ ചെറിയ കളിമണ് ഗണപതിയുടെയും എന്റെ ജീവിതത്തിന്റെയും സ്നേഹത്തിന്റെയും കൂടെ വിനായക ചതുര്ത്ഥി ആഘോഷിക്കുന്നുഎന്നാണ് മനോഹരമായ ചിത്രങ്ങള്ക്കൊപ്പം കരീന കുറിച്ചത്. എന്നാല് വിനായക ചതുര്ത്ഥി ആശംസകളുമായി പലരും കമന്റ് ചെയ്തിട്ടുണെങ്കിലും മതപരമായും വ്യക്തിഹത്യ നടത്തുന്ന ചില കമന്റുകള് ഉയര്ന്ന് വന്നിട്ടുണ്ട്. വെറും പേരിന് മാത്രമാണ് മുസ്ലീം എന്ന തരത്തിലുള്ള കമന്റുകളാണ് ആണ് അധികവും. സേയ്ഫ് അലി ഖാന് വിനായകനെ പ്രാര്ത്ഥിക്കുന്ന ചിത്രമാണ് ഇത്തരം കമന്റുകള്ക്ക് കാരണമായിരിക്കുന്നത്. അതേസമയം രണ്ടാമത്തെ മകന് ജഹാംഗീര് എന്ന് പേര് നല്കിയതിനെ തുടര്ന്ന് നിരവധി പ്രതിഷേധങ്ങളും സൈബര് ആക്രമണങ്ങളും ഇരുവര്ക്കും നേരിടേണ്ടി വന്നിരുന്നു.